|  |
| --- |
| **Pensionist**  **i Albertslund Lærerkreds, Danmarks Lærerforening** |

Når du bliver pensioneret, kan du fortsat være medlem af Danmarks Lærerforening. Kontakt kredsen i god tid inden du skal pensioneres, så du kan blive overflyttet til fraktion 4. Fraktion 4 er for de medlemmer, der er gået på pension eller efterløn.

[www.dlf.org/særligt+for/pensionister](http://www.dlf.org/særligt+for/pensionister)

|  |
| --- |
| **Kontingent** |

Som medlem af fraktion 4 betaler du et reduceret kontingent, både til foreningen og til kredsen. Kontingentet betales for hele året i januar. Når du fylder 75 år, bliver du kontingentfri.

|  |
| --- |
| **Folkeskolen** |

I medlemsbladet Folkeskolen kan du forsat følge med i, hvad der sker i folkeskolen og i foreningen. Ligesom du stadig kan få læserbreve og andre indlæg optaget i bladet.

[www.folkeskolen.dk](http://www.folkeskolen.dk) E-mail: [folkeskolen@dlf.org](mailto:folkeskolen@dlf.org)

|  |
| --- |
| **Råd og vejledning** |

Hvis du har brug for råd og vejledning fra DLF, skal du henvende dig til Albertslund Lærerkreds, der så om nødvendigt inddrager DLF’s sekretariat.

|  |
| --- |
| **Ferie- og rekreationsophold** |

Du og din familie kan holde ferie på et af de dejlige Sinatur hoteller. Denne mulighed gælder fortrinsvis i skoleferierne. Du kan få nærmere oplysning om priser mm. ved at henvende dig direkte til Sinatur [www.sinatur.dk](http://www.sinatur.dk) .

Kontaktoplysninger kan du også finde bagerst i Folkeskolen, der også med mellemrum har annoncer med tilbud om ferieophold på hotellerne.

Hvis din læge har ordineret dig et reaktionsophold, kan du søge Danmarks Lærerforenings Understøttelseskasse om tilskud til et rekreationsophold.

|  |
| --- |
| **Feriehuse** |

Foreningen råder over 6 feriehuse som du kan leje med pensionistrabat. De er beliggende ved Fuglsø på Mols, i Rørvig, ved Nykøbing Sjælland samt ved Sinatur Skarrildhus.

|  |
| --- |
| **Seniorkurser** |

Hver sommer arrangerer foreningen kurser for pensionerede medlemmer. Kurserne afholdes på Sinatur hotellerne. Ægtefæller, der ikke selv er medlemmer af foreningen, kan deltage mod betaling af en forhøjet kursusafgift. Kurserne bliver opslået i Folkeskolen i februar/marts måned. Mulighed for diæter – kontakt kredskontoret.

|  |
| --- |
| **Nordisk pensionisttræf** |

Nordiske Lærerorganisationers Samråd. NLS, arrangerer hvert år et pensionisttræf af 5 dages varighed. Træffet afholdes på skift af de nordiske lærer-organisationer. Prisen for træffene er forskellig, afhængig af hvor træffene foregår, men foreningen yder et mindre rejsetilskud. Du kan læse om pensionisttræffene i Folkeskolen i februar/marts måned.

|  |
| --- |
| **Bevar din skolekom-adresse** |

Som pensionist/efterlønner kan du bevare din tilknytning til skolekom-netværket og din skolekom-mailadresse. Se [www.skolekom.dk](http://www.skolekom.dk).

For at benytte tilbuddet skal følgende to betingelser være opfyldt:

1. Du skal inden for det seneste år have arbejdet på en folkeskole og haft en skolekomadgang der.
2. UNIloginnet på institutionen skal være knyttet til dit CPR-nummer.

Tjek, om du opfylder betingelserne ved at logge ind på skolekom.dk med det hidtidige login.

|  |
| --- |
| **Kredsens arrangementer** |

Kreds 25 afholder regelmæssigt arrangementer for pensionister. Der udsendes indbydelser til pensionisterne om dette. Du kan også læse om arrangementerne i KredsNyt og se billeder fra arrangementerne på kredsens hjemmeside.[www.kreds25.dk](http://www.kreds25.dk)

|  |
| --- |
| **Kalender** |

Ved henvendelse til kredskontoret kan fortsat få udleveret foreningens kalender.

|  |
| --- |
| **Understøttelse** |

Danmarks Lærerforening har en understøttelseskasse, der finansieres af foreningens indtægter. Medlemmer samt efterlevende ægtefæller og børn under 18 år kan søge om understøttelse. Støtten gives som engangsbeløb. Du kan få mere at vide om understøttelseskassen på foreningens hjemmeside eller ved at kontakte kredsen.

[www.dlf.org/medlemmer/medlemsfordele](http://www.dlf.org/medlemmer/medlemsfordele)

|  |
| --- |
| **Forhandling af pension** |

Danmarks Lærerforening er din forhandlingsberettigede organisation. Når foreningen forhandler løn, kan det have afsmittende virkning på din pension.

|  |
| --- |
| **Stemmeret og indflydelse** |

Du har stadig stemmeret og kan påvirke debatten og beslutningerne i din lokale kreds. På den måde har du stadig indflydelse på foreningens politik og dens forhandlere.

Fraktion 4 har et medlem i hovedstyrelsen og 10 delegerede i kongressen. Du er med til at vælge både hovedstyrelsesmedlemmet og de delegerede, og du kan selv vælges til tillidsposter i foreningen. I hovedstyrelsen har hovedstyrelsesmedlemmet fra fraktion 4 ikke stemmeret i sager, der omfattes af foreningens aftaleret - bortset fra sager, der omfattes af foreningens generelle aftaleret på det statslige område.

Ved urafstemningerne i KTO-regi har ingen af fraktion 4´s medlemmer stemmeret.

|  |
| --- |
| **Vestegnsmøder** |

Kreds 25 sender 2 pensionister til fraktion 4’s møder på vestegnen. Møderne afholdes 2 gange om året og referatet udsendes i forbindelse med et KredsNyt. Det kan desuden findes på [www.kreds25.dk](http://www.kreds25.dk) .

På kredsens hjemmeside vil du også kunne finde navn og adresse på kredsens pensionistrepræsentanter.

|  |
| --- |
| **Huskeliste** |

**ATP**

Folkepensionister har ret til ATP. Kontakt ATP, hvis du ikke modtager et skema.

[www.atp.dk](http://www.atp.dk) , ATP Livslang Pension, telefon 48 20 49 23

**Skat**

Det kan være hensigtsmæssigt for dig at få ændret din forskudsregistrering, når du overgår til pension.

[www.skat.dk](http://www.skat.dk)

**Forsikringer**

Vær opmærksom på, at nogle forsikringsselskaber, bl.a. Lærerstandens Brandforsikring, har nedsat forsikringspræmie for pensionister.

LB - telefon 33 11 77 55

**Gruppeliv**

Som pensionist kan du fortsætte i foreningens gruppelivsforsikring til du fylder 70 år.

**Pensionistmedlemskort**

Albertslund Lærerkreds udsteder medlemskort til alle medlemmer af fraktion 4. Kortet dokumenterer, at du er pensionist og dermed måske berettiget til rabat, f.eks. Ved museumsbesøg. Kortet er affattet på både dansk og engelsk.

|  |  |
| --- | --- |
| **Albertslund Lærerkreds** |  |
| Kanalens Kvarter 40, st  2620 Albertslund | Telefon 43 64 37 07  E-mail [025@dlf.org](mailto:025@dlf.org)  Hjemmeside [www.kreds25.dk](http://www.kreds25.dk) |

September 2013